CELEX: 32020R1693
Language: el
Date: 2020-11-11 00:00:00
Title: Κανονισμός (ΕΕ) 2020/1693 του Ευρωπαϊκού Κοινοβουλίου και του Συμβουλίου της 11ης Νοεμβρίου 2020 σχετικά με την τροποποίηση του κανονισμού (ΕΕ) 2018/848 για τη βιολογική παραγωγή και την επισήμανση των βιολογικών προϊόντων όσον αφορά την ημερομηνία εφαρμογής του και ορισμένες άλλες ημερομηνίες που αναφέρονται στον εν λόγω κανονισμό (Κείμενο που παρουσιάζει ενδιαφέρον για τον ΕΟΧ)

13.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 381/1
               
            
         ΚΑΝΟΝΙΣΜΟΣ (ΕΕ) 2020/1693 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
         της 11ης Νοεμβρίου 2020
         σχετικά με την τροποποίηση του κανονισμού (ΕΕ) 2018/848 για τη βιολογική παραγωγή και την επισήμανση των βιολογικών προϊόντων όσον αφορά την ημερομηνία εφαρμογής του και ορισμένες άλλες ημερομηνίες που αναφέρονται στον εν λόγω κανονισμό
         (Κείμενο που παρουσιάζει ενδιαφέρον για τον ΕΟΧ)
         ΤΟ ΕΥΡΩΠΑΪΚΟ ΚΟΙΝΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Αφού ζήτησαν τη γνώμη της Ευρωπαϊκής Οικονομικής και Κοινωνικής Επιτροπής,
         Αποφασίζοντας σύμφωνα με τη συνήθη νομοθετική διαδικασία (1),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2018/848 του Ευρωπαϊκού Κοινοβουλίου και του Συμβουλίου (2), ο οποίος άρχισε να ισχύει στις 17 Ιουνίου 2018, θεσπίζει νέο κανονιστικό πλαίσιο για τη βιολογική παραγωγή. Για να διασφαλιστεί η ομαλή μετάβαση από το παλαιό κανονιστικό πλαίσιο στο νέο, ο εν λόγω κανονισμός προβλέπει ως ημερομηνία εφαρμογής την 1η Ιανουαρίου 2021.
                  
               
                     (2)
                  
                  
                     Στις 30 Ιανουαρίου 2020, η Παγκόσμια Οργάνωση Υγείας κήρυξε την επιδημική έξαρση της COVID-19 «κατάσταση έκτακτης ανάγκης για τη δημόσια υγεία σε διεθνές επίπεδο» και, στις 11 Μαρτίου 2020, τη χαρακτήρισε πανδημία. Η πανδημία COVID-19 είχε ως αποτέλεσμα έκτακτες περιστάσεις που απαιτούν σημαντικές προσπάθειες του τομέα βιολογικής παραγωγής, κάτι που δεν θα μπορούσε ευλόγως να προβλεφθεί κατά τον χρόνο έκδοσης του κανονισμού (ΕΕ) 2018/848.
                  
               
                     (3)
                  
                  
                     Η πανδημία COVID-19 και η σχετική κρίση δημόσιας υγείας αποτελούν μια άνευ προηγουμένου πρόκληση για τα κράτη μέλη και συνιστούν σημαντική επιβάρυνση για τις επιχειρήσεις βιολογικής παραγωγής («επιχειρήσεις»). Οι επιχειρήσεις κατά συνέπεια συγκεντρώνουν τις προσπάθειές τους στη διατήρηση της βιολογικής παραγωγής και των εμπορικών ροών και δεν μπορούν ταυτόχρονα να προετοιμαστούν για την έναρξη εφαρμογής του νέου κανονιστικού πλαισίου βάσει του κανονισμού (ΕΕ) 2018/848. Ως εκ τούτου, είναι πολύ πιθανό τα κράτη μέλη και οι επιχειρήσεις να μην είναι σε θέση να εξασφαλίσουν την ορθή υλοποίηση και εφαρμογή του εν λόγω κανονισμού από την 1η Ιανουαρίου 2021, όπως είχε αρχικά προβλεφθεί.
                  
               
                     (4)
                  
                  
                     Για να διασφαλιστεί η ομαλή λειτουργία του τομέα βιολογικής παραγωγής, να υπάρξει ασφάλεια δικαίου και να αποφευχθεί ενδεχόμενη διαταραχή της αγοράς, είναι αναγκαίο να μετατεθούν χρονικά η ημερομηνία εφαρμογής του κανονισμού (ΕΕ) 2018/848 και ορισμένες άλλες ημερομηνίες που αναφέρονται στον κανονισμό αυτόν και οι οποίες προκύπτουν από την εν λόγω ημερομηνία.
                  
               
                     (5)
                  
                  
                     Λαμβανομένων υπόψη της κλίμακας της πανδημίας COVID-19 και της σχετικής κρίσης δημόσιας υγείας, της επιδημιολογικής της εξέλιξης, καθώς και των πρόσθετων πόρων που απαιτούνται από τα κράτη μέλη και τις επιχειρήσεις, είναι σκόπιμο να μετατεθεί χρονικά η ημερομηνία εφαρμογής του κανονισμού (ΕΕ) 2018/848 κατά ένα έτος.
                  
               
                     (6)
                  
                  
                     Διάφορες ημερομηνίες που συνδέονται με παρεκκλίσεις, εκθέσεις ή εξουσιοδοτήσεις προς την Επιτροπή για τη λήξη ή την παράταση παρεκκλίσεων προκύπτουν άμεσα από την ημερομηνία εφαρμογής του κανονισμού (ΕΕ) 2018/848. Ως εκ τούτου, είναι επίσης σκόπιμο να μετατεθούν οι εν λόγω ημερομηνίες κατά ένα έτος. Οι αντίστοιχες ημερομηνίες καθορίστηκαν λαμβάνοντας υπόψη τον χρόνο που χρειάζονται οι επιχειρήσεις για να προσαρμοστούν στη λήξη των παρεκκλίσεων ή για να συλλέξουν τα κράτη μέλη και η Επιτροπή επαρκείς πληροφορίες σχετικά με τη διαθεσιμότητα ορισμένων εισροών για τις οποίες χορηγήθηκαν παρεκκλίσεις ή για να υποβάλει η Επιτροπή έκθεση στο Ευρωπαϊκό Κοινοβούλιο και στο Συμβούλιο και για να καταρτίσει νομοθετική πρόταση ή κατ’ εξουσιοδότηση πράξεις.
                  
               
                     (7)
                  
                  
                     Η πανδημία COVID-19 και η σχετική κρίση δημόσιας υγείας αποτελούν επίσης μια άνευ προηγουμένου πρόκληση για τρίτες χώρες και για επιχειρήσεις βιολογικής παραγωγής που εδρεύουν σε τρίτες χώρες. Κατά συνέπεια, για τις τρίτες χώρες που έχουν αναγνωριστεί ως ισοδύναμες βάσει του άρθρου 33 παράγραφος 2 του κανονισμού (ΕΚ) αριθ. 834/2007 του Συμβουλίου (3), είναι σκόπιμο να παραταθεί η ημερομηνία λήξης της αναγνώρισής τους κατά ένα έτος έως τις 31 Δεκεμβρίου 2026, ώστε οι εν λόγω τρίτες χώρες να διαθέτουν αρκετό χρόνο για να αλλάξουν το καθεστώς τους είτε συνάπτοντας εμπορική συμφωνία με την Ένωση είτε μέσω της πλήρους συμμόρφωσης των επιχειρήσεών τους με τον κανονισμό (ΕΕ) 2018/848, χωρίς περιττές διαταραχές του εμπορίου για τα βιολογικά προϊόντα.
                  
               
                     (8)
                  
                  
                     Ομοίως, η ημερομηνία λήξης της αναγνώρισης των αρχών ελέγχου και των φορέων ελέγχου τρίτων χωρών, η οποία έχει χορηγηθεί βάσει του άρθρου 33 παράγραφος 3 του κανονισμού (ΕΚ) αριθ. 834/2007, θα πρέπει να παραταθεί κατά ένα έτος, έως τις 31 Δεκεμβρίου 2024, ώστε να δοθεί στις εν λόγω αρχές ελέγχου και φορείς ελέγχου και στις πιστοποιημένες επιχειρήσεις τους σε τρίτες χώρες ο επαρκής χρόνος να υπερβούν τις επιπτώσεις της πανδημίας COVID-19 και να προετοιμαστούν για το νέο κανονιστικό πλαίσιο που θεσπίστηκε με τον κανονισμό (ΕΕ) 2018/848.
                  
               
                     (9)
                  
                  
                     Δεδομένου ότι οι στόχοι του παρόντος κανονισμού, δηλαδή να διασφαλιστεί η ομαλή λειτουργία του τομέα βιολογικής παραγωγής, να υπάρξει ασφάλεια δικαίου και να αποφευχθεί ενδεχόμενη διαταραχή της αγοράς, λόγω των έκτακτων περιστάσεων που προκλήθηκαν από την πανδημία COVID-19, δεν μπορούν να επιτευχθούν επαρκώς από τα κράτη μέλη, μπορούν όμως, λόγω της έκτασης και των αποτελεσμάτων του, να επιτευχθούν καλύτερα σε ενωσιακό επίπεδο, η Ένωση μπορεί να θεσπίσει μέτρα, σύμφωνα με την αρχή της επικουρικότητας του άρθρου 5 της Συνθήκης για την Ευρωπαϊκή Ένωση (ΣΕΕ). Σύμφωνα με την αρχή της αναλογικότητας του ιδίου άρθρου, ο παρών κανονισμός δεν υπερβαίνει τα απαιτούμενα για την επίτευξη των εν λόγω στόχων.
                  
               
                     (10)
                  
                  
                     Λαμβανομένου υπόψη του επείγοντος χαρακτήρα που συνεπάγονται οι εξαιρετικές περιστάσεις εξαιτίας της πανδημίας COVID-19 στον τομέα βιολογικής παραγωγής, οι οποίες απαιτούν άμεση αντιμετώπιση, θεωρείται σκόπιμο να προβλεφθεί εξαίρεση από την προθεσμία των οκτώ εβδομάδων που αναφέρεται στο άρθρο 4 του πρωτοκόλλου αριθ. 1 σχετικά με τον ρόλο των εθνικών κοινοβουλίων στην Ευρωπαϊκή Ένωση, το οποίο προσαρτάται στη ΣΕΕ, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας.
                  
               
                     (11)
                  
                  
                     Λαμβανομένης υπόψη της επιτακτικής ανάγκης να εξασφαλιστεί άμεσα ασφάλεια δικαίου για τον τομέα βιολογικής παραγωγής υπό τις παρούσες περιστάσεις, ο παρών κανονισμός θα πρέπει να αρχίσει να ισχύει επειγόντως την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,
                  
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) 2018/848 τροποποιείται ως εξής:
            
                        1)
                     
                     
                        Στο άρθρο 29 παράγραφος 4, η ημερομηνία «31 Δεκεμβρίου 2024» αντικαθίσταται από την ημερομηνία «31 Δεκεμβρίου 2025».
                     
                  
                        2)
                     
                     
                        Στο άρθρο 48 παράγραφος 1 δεύτερο εδάφιο, η ημερομηνία «31 Δεκεμβρίου 2025» αντικαθίσταται από την ημερομηνία «την 31η Δεκεμβρίου 2026».
                     
                  
                        3)
                     
                     
                        Στο άρθρο 49, η ημερομηνία «31 Δεκεμβρίου 2021» αντικαθίσταται από την ημερομηνία «31 Δεκεμβρίου 2022».
                     
                  
                        4)
                     
                     
                        Το άρθρο 53 τροποποιείται ως εξής:
                        
                                    α)
                                 
                                 
                                    στην παράγραφο 1, η ημερομηνία «31 Δεκεμβρίου 2035» αντικαθίσταται από την ημερομηνία «31 Δεκεμβρίου 2036»·
                                 
                              
                                    β)
                                 
                                 
                                    η παράγραφος 2 τροποποιείται ως εξής:
                                    
                                                i)
                                             
                                             
                                                στο εισαγωγικό μέρος, η ημερομηνία «1η Ιανουαρίου 2028» αντικαθίσταται από την ημερομηνία «1η Ιανουαρίου 2029»·
                                             
                                          
                                                ii)
                                             
                                             
                                                στο στοιχείο α), η ημερομηνία «31 Δεκεμβρίου 2035» αντικαθίσταται από την ημερομηνία «31 Δεκεμβρίου 2036»·
                                             
                                          
                              
                                    γ)
                                 
                                 
                                    στην παράγραφο 3, η ημερομηνία «1η Ιανουαρίου 2026» αντικαθίσταται από την ημερομηνία «1η Ιανουαρίου 2027»·
                                 
                              
                                    δ)
                                 
                                 
                                    στην παράγραφο 4, η ημερομηνία «1η Ιανουαρίου 2025» αντικαθίσταται από την ημερομηνία «1η Ιανουαρίου 2026» και η ημερομηνία «31 Δεκεμβρίου 2025» από την ημερομηνία «31 Δεκεμβρίου 2026»·
                                 
                              
                                    ε)
                                 
                                 
                                    στο εισαγωγικό μέρος του πρώτου εδαφίου της παραγράφου 7, η ημερομηνία «31η Δεκεμβρίου 2025» αντικαθίσταται από την ημερομηνία «31η Δεκεμβρίου 2026».
                                 
                              
                  
                        5)
                     
                     
                        Στο άρθρο 57 παράγραφος 1, η ημερομηνία «31η Δεκεμβρίου 2023» αντικαθίσταται από την ημερομηνία «31η Δεκεμβρίου 2024».
                     
                  
                        6)
                     
                     
                        Στο άρθρο 60, η ημερομηνία «1η Ιανουαρίου 2021» αντικαθίσταται από την ημερομηνία «1η Ιανουαρίου 2022».
                     
                  
                        7)
                     
                     
                        Το άρθρο 61 δεύτερο εδάφιο αντικαθίσταται από το ακόλουθο κείμενο:
                        «Εφαρμόζεται από την 1η Ιανουαρίου 2022».
                     
                  
                        8)
                     
                     
                        Το παράρτημα II τροποποιείται ως εξής:
                        
                                    α)
                                 
                                 
                                    στο μέρος I, το σημείο 1.5 τροποποιείται ως εξής:
                                    
                                                i)
                                             
                                             
                                                στο δεύτερο εδάφιο, η ημερομηνία «31 Δεκεμβρίου 2030» αντικαθίσταται από την ημερομηνία «31 Δεκεμβρίου 2031»·
                                             
                                          
                                                ii)
                                             
                                             
                                                στο τρίτο εδάφιο, η ημερομηνία «31η Δεκεμβρίου 2025» αντικαθίσταται από την ημερομηνία «31η Δεκεμβρίου 2026»·
                                             
                                          
                              
                                    β)
                                 
                                 
                                    το μέρος II τροποποιείται ως εξής:
                                    
                                                i)
                                             
                                             
                                                στο σημείο 1.9.1.1 στοιχείο α), η ημερομηνία «1η Ιανουαρίου 2023» αντικαθίσταται από την ημερομηνία «1η Ιανουαρίου 2024»·
                                             
                                          
                                                ii)
                                             
                                             
                                                στο σημείο 1.9.2.1 στοιχείο α), η ημερομηνία «1η Ιανουαρίου 2023» αντικαθίσταται από την ημερομηνία «1η Ιανουαρίου 2024»·
                                             
                                          
                                                iii)
                                             
                                             
                                                στο εισαγωγικό μέρος του σημείου 1.9.3.1 στοιχείο γ), η ημερομηνία «31η Δεκεμβρίου 2025» αντικαθίσταται από την ημερομηνία «31η Δεκεμβρίου 2026»·
                                             
                                          
                                                iv)
                                             
                                             
                                                στο εισαγωγικό μέρος του σημείου 1.9.4.2 στοιχείο γ), η ημερομηνία «31η Δεκεμβρίου 2025» αντικαθίσταται από την ημερομηνία «31η Δεκεμβρίου 2026»·
                                             
                                          
                              
                                    γ)
                                 
                                 
                                    στο μέρος III, στο σημείο 3.1.2.1 δεύτερο εδάφιο, η ημερομηνία «1η Ιανουαρίου 2021» αντικαθίσταται από την ημερομηνία «1η Ιανουαρίου 2022»·
                                 
                              
                                    δ)
                                 
                                 
                                    στο μέρος VII, στο σημείο 1.1, η ημερομηνία «31 Δεκεμβρίου 2023» αντικαθίσταται από την ημερομηνία «31 Δεκεμβρίου 2024».
                                 
                              
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 11 Νοεμβρίου 2020.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               D. M. SASSOLI
            
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Θέση του Ευρωπαϊκού Κοινοβουλίου της 8ης Οκτωβρίου 2020 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 19ης Οκτωβρίου 2020.
         
            (2)  Κανονισμός (ΕΕ) 2018/848 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ. 834/2007 του Συμβουλίου (ΕΕ L 150 της 14.6.2018, σ. 1).
         
            (3)  Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1).